b'\n_START_ARTICLE_\nLeekfrith torques\n_START_PARAGRAPH_\nLeekfrith torques er fire guldsmykker i guld, der stammer fra bronzealderen, som blev fundet af to amat\xc3\xb8rark\xc3\xa6ologer ved hj\xc3\xa6lp af metaldetektorer i december 2016 p\xc3\xa5 en mark i Leekfrith, i det nordlige Staffordshire, England. Fundet best\xc3\xa5r af tre torque-halsringe og et mindre armb\xc3\xa5nd, der l\xc3\xa5 t\xc3\xa6t p\xc3\xa5 hinanden, og de er blandt de \xc3\xa6ldste fund p\xc3\xa5 guldsmykker gjort i Storbritannien. Efterf\xc3\xb8lgende ark\xc3\xa6ologiske unders\xc3\xb8gelser af omr\xc3\xa5det viste ikke yderligere genstande\n_START_SECTION_\nFundet\n_START_PARAGRAPH_\nDe f\xc3\xb8rste tre torques l\xc3\xa5 hver for sig, men t\xc3\xa6t p\xc3\xa5 hinanden omkring 15.20 cm under jordoverfladen p\xc3\xa5 marken, der blev unders\xc3\xb8gt ved hj\xc3\xa6lp af metaldetektorer med tilladelse fra lodsejeren. Detektorfolkene, Mark Hambleton og Joe Kania, berettede deres fund til et kontor for Portable Antiquities Schemeder l\xc3\xa5 ved Birmingham Museum and Art Gallery den n\xc3\xa6ste dage. Det sidste guldsmykke blev fundet af de samme m\xc3\xa6nd p\xc3\xa5 samme mark men nogle uger senere._NEWLINE_Ark\xc3\xa6ologerne fra museet unders\xc3\xb8gte efterf\xc3\xb8lgende omr\xc3\xa5det, men fandt ikke andre genstande.\n_START_SECTION_\nTorques\n_START_PARAGRAPH_\nIf\xc3\xb8lge Julia Farley, der er kurator for samlingerne af British and European Iron Age ved British Museum, blev halsringene fremstillet i det omr\xc3\xa5de som i dag er Tyskland og Frankrig, og stammer sandsynligvis fra mellem 400-250 fvt. (La T\xc3\xa8ne-perioden). De er blandt de \xc3\xa6ldste eksempler p\xc3\xa5 arbejde udf\xc3\xb8rt i guld i La T\xc3\xa8ne-stilen, der er fundet i Storbritannien. If\xc3\xb8lge Farley har ejerne af smykkerne v\xc3\xa6ret "rige magtfulde kvinder, muligvis personer fra kontinentet, som har giftet sig ind i det lokale samfund"._NEWLINE_I en unders\xc3\xb8gelse udf\xc3\xb8rt af retsmediciner Ian Smith fandt man efterf\xc3\xb8lgende ud af, at de bestod af mindst 80\xc2\xa0% rent guld, hvilket er lidt mere end 18 karat. Smykkerne vejer fra 31 g til 230 g.\n_START_SECTION_\nUnders\xc3\xb8gelser\n_START_PARAGRAPH_\nVed unders\xc3\xb8gelsen den 28. februar 2017 blev Leekfrith torquesne erkl\xc3\xa6ret som "skattefund" under Treasure Act 1996. Retsmedicineren Ian Smith erkl\xc3\xa6rede at det "ikke helt var i samme liga som staffordshireskatten, men ikke desto mindre sp\xc3\xa6ndende."_NEWLINE_Som resultat af hans unders\xc3\xb8gelser bliver genstandene tilbudt at blive solgt til et museum til en pris, som bliver fastsat af et uafh\xc3\xa6ngigt panel af eksperter i antikke genstande kaldet Treasure Valuation Committee, og lodsejeren og de to personer som gjorde fundet vel dele bel\xc3\xb8bet.\n_START_SECTION_\nUdstilling\n_START_PARAGRAPH_\nFundet blev annonceret for offentligheden ved en begivenhed p\xc3\xa5 Potteries Museum & Art Gallery i Hanley den 28. februar 2017. Genstandene blev udstillet p\xc3\xa5 museet fra 1.-22. marts 2017.'